钦定古今图书集成/理学汇编/学行典/第241卷 > 沈本世
## 钦定古今图书集成/理学汇编/学行典/第241卷 > 沈本世

按《嘉兴府志》：“沈本世，居邑之永乐里，积纤起家，郡邑
举为万石长，守法奉公，无侵渔。正统辛酉，岁饥，有诏
劝富民赈贷，本世首输粟五千斛，旌为义民，表宅里。
未几，闽寇猖獗，郡守率民兵往御之，本世毅然偕行，
无难色。景泰癸酉，募富民纳粟以实边，本世以白粲
数百斛应。将上道，疾作，属子淳代往。其轻财尚义，至”
老不衰。